text: Nakrar viðmerkingar áðrenn fólkaatkvøðuna 3. mai
text: #000004
text: Stórt sæð tað einasta, ið tosað varð um hetta kvøldið, var um skúlaøkið og um eldraøkið. Og um týdningin av, at um ella tá hesi nevndu øki verða løgd út til kommunurnar at umsita, mugu kommunurnar vera stórar.
text: #000006
text: Hvar er í grundini trupulleikin. Lat okkum taka skúlan sum dømi. Bygningarnir eru sum nú er kommunalir. Bygnaðurin er eisini partvíst kommunalur – also ein kommuna kann sjálv avgera, hvussu hon skipar skúlan, á tann hátt at skilja, at t.d 1. – 4. flokkur gongur har, 5. – 7. har, og framhaldsdeildin har o.s.fr. Tað verður vælsaktans ongantíð soleiðis, at kommunurnar sjálvar fara at kunna avgera, hvat børnini skulu læra í skúlanum? Klaksvíkar kommuna fer t. d ongantíð at siga, at danskt er ikki neyðugt, og Eysturkommuna fer heldur ikki at niðurprioritera landalæru – nei, eg rokni ikki við, at kommunurnar fáa hatta frælsi. Tað vil so siga, at sjálvandi verður ein lóg oman fyri alt, sum langt niður í smálutir sigur, hvat innihaldið í skúlanum skal vera. Og trúgvið mær, skúladeildin í Mentamálaráðnum fer ikki at minka. Heldur tvørturímóti. (Annars er hon ikki serliga stór, sum nú er.)
  Hvat er so eftir? Jú lønirnar. Lønirnar eru eftir. Tær skulu nú leggjast út til kommunurnar at gjalda lærarunum. Lat okkum spæla, at ein lærari í bygdini Námsvík eitur Klávus Lærutindur. Hann fær 28.342 kr um mánaðin í løn. Higartil hevur hann fingið hendan pening útgoldnan frá landinum ígjøgnum Gjaldstovuna. Nú, eftir at kommunurnar fara at yvirtaka skúlan – sum tað so flott eitur – fara landsmyndugleikarnir at bera hesar 28.342 kr. inn á kommunuskrivstovuna í Námsvík – tí peningurin fylgir jú við yvirtøkuni – og fyri síðani at biðja tey flyta upphæddina víðari á konto hjá Klávusi Lærutindi. Hatta er tað!
text: #000008
text: Also, er tað neyðugt við so øðiliga stórum kommunueindum til tað. Ella sagt á ein annan og meira veruligan hátt. Er tað neyðugt at avtaka okkara núverandi kommunu fyri at klára hatta?
text: #000009
text: Síðani eitt lítið vet aftur til fundin í Kelduni í Skálbotni. Einki tos var frá politikarunum um vansar. Ikki eitt orð. Sjálvandi eru nógvir vansar. Eg skal ikki siga, at møguliga kann onkur fyrimunur vera við at leggja saman í størri eindir. Men tað eru sanniliga nógvir vansar. Og ikki minni nógvur ótryggleiki. Tá hugsi eg serstakliga um okkum, sum búgva í teimum miðalstóru kommununum. Um eg kann loyva mær at taka kommununa her, Fuglafjørð sum eitt dømi. Vit hava nú í meira enn hundrað ár roynt at bygt hetta lítla samfelagið upp, ið vit hava valt at liva í, við meira ella minni øllum tí, ið har til hoyrir. Her eru skúlar, frítíðarskúli, barnagarðar, musikkskúli, kvøldskúli, eldrasambýli, arbeiði til flestu hendur, handlar, ein rúgva av frítíðaraktiviteti – ikki minst ítróttaraktiviteti, rímiliga ríkt mentunarlív, nógv kirkju- og samkomulív – og eg kundi ivaleyst hildið á.
text: #000011
text: Tá ið vit so hoyra borgarstjórar fyri tær størstu kommunurnar heita á fólk um at atkvøða fyri, ja, tá haldi eg, at vit eiga at vera uppaftur meira á vakt.
text: #000013
text: Konsert í kirkjuni – í kvøld
text: #000016